Kirken har vesttårn, og tårnfoten belyses av to vinduer med samme størrelse og form som kirkerommets og har oppgang til galleri og tårnet. Klokkestua har to trekantdekkede lydglugger med lemmer i hver vegg og avdekkes av pyramidetak. På taket hviler et slankere åttekantet tårnoppbygg med høy åttekantet hjelm tekket med metallplater. Hjelmen bærer spir med kule, kors og fløy med årstallet 1880.